02-05-2023

Suliap normua: 2023 - 3558

All. nr. 22959234

Postboks 269

3900 Nuuk

Oqarasuaat (+299) 34 50 00

Fax (+299) 34 63 55

E-maili: apn@nanoq.gl

www.naalakkersuisut.gl

|  |
| --- |
| **Avaleraasartuunik ammassassuarnillu pisassiissutinik agguaassinissamut piumasaqaatit**  |
|  |  |
|  |  |
|  |  |
|  |  |
|  |  |
|  |  |

**Avaleraasartuunik agguaassineq**

Ingerlatseqatigiiffinnut kalaallit pigisaannik piginnaasaqartunik aalisariutaatilinnut, 2022-mi avaleraasartuunik pisassiissutaateqarsimasunut, avaleraasartuunik pisassiis-sutit agguaanneqassapput. 2023-mi avaleraasartoorniarnermut ingerlatseqatigiiffinnut kalaallit aalisariutaannik piginnaasaqartunik atuinissamik pilersaaruteqartunut amerlas-suseq assigiimmik agguaanneqassaaq. Tunumi avaleraasartuunik ujarlertoqarnissaa piumasaqaataavoq.

**Nunatta kangiani ujarlerneq:**

**Aalisariummik attartortoqarsinnaappat:**

Tunumi aalisarneq ujarlernerlu sunniuteqartilluarumallugit, taamaalillunilu pisassiis-sutit nungunnissaat pitsaanermik periarfissaqartikkumallugu, Tunumi avaleraasartuu-nik ujarlernermut ingerlatseqatigiiffiit aalisariummik ataatsimik attartorsinnaapput kii-salu aalisariutit avaleraasartoorniartut sinneri ingerlaannaq nunat tamalaat imartaan-nut akuersissummik tunineqarsinnaapput. Aalisariut attartorneqartoq aggustip aallaq-qaataata missaanit kingornagullu ullut 25-t missaanni Tunumi ujarlersinnaassaaq. Attartornermut aningaasartuutit ingerlatseqatigiiffiit ataatsimoorlutik akilissavaat. Ingerlatseqatigiiffiit attartornermut tapiissuteqanngitsut ukiup tullianut avaleraasar-tuunik pisassiissutinik tunineqassanngillat.

Aalisariut attartugaq NAFO-mi NEAFC-imiluunniit nunatut ilaasortameersuussaaq Ruslandili minillugu, imaluunniit nunameersumiissallutik Naalagaaffinni umiarsualive-qarfiusuni iliuuseqarnissamik Isumaqatigiissummut ilaalersimasunit, isumaqatigiis-summilu tassani pineqarput pitsaaliuinermut pinaveersaartitsinermullu atatillugu unioqqutitsilluni, nalunaarsorneqanngitsumik malittarisassaqartinneqanngitsumillu aalisarneq (IUU-aalisarneq).

Attartornermut isumaqatigiissutip allaganngorlugu nuutinneranik Aalisarnermut Naa-lakkersuisoqarfik pissaaq taannalu akuersissuteqarfigissallugu.

Aalisariut nunat tamalaat imartaannut pisinnaassanngilaq.

**Angallammik attartortoqarsinnaanngippat:**

Aalisariummik attartorniarneq iluatsinngippat, Nunatta kangiani ujarlernermut taarsiu-llugu ulluni tallimani (nal. ak. 120-t missaanni) angallatit tamarmik immikkut avaleraa-sartoortassanik tunineqarsinnaapput. Ulloq siulleq aallartissaaq angallat Tunumiiler-
pat [[1]](#footnote-1), taamaatissallunilu Nunatta kangia qimappagu. Piffissami tassani avaleraasartuut ammas-sassuilluunniit saniatigut allanik aalisartoqassanngilaq. Avaleraasartoorniarnermi angallatit imminnut ullunik nuussisinnaapput, imatut angallat alla sinnerlugu angallat Nunatta kangiani ujarlersinnaalluni. Tamanna pillugu isumaqatigiissuteqarneq taartisiaqarsinnaanermilluunniit isumaqatigiissuteqarsin-naneq ingerlatseqatigiiffiit namminneq aalajangissavaat. Angallat alla sinnerlugu angallat aalisarpat Aalisarnermut Naalakkersuisoqarfik allakkatigut nalunaarfigineqassaaq.

Angallat Nunatta kangiani ulluni tallimani avaleraasartuunik ujarlersimanngitsoq, Nunattalu kangiani ullut tallimat nammineq sinnerluni angallammik allamik ujaasisitsinngitsoq, siumut sammisumik avaleraasartoortassanik tunineqassanngilaq.

**Nunat tamalaat imartaannut periarfissaqarneq:**

Pisassiissutinik qaqitsinissaq sapinngisamik annerpaaq qulakkeerniarlugu, ingerlatseqatigiiffiit angallammik attartorniarnersut imaluunniit Nunatta kangiani nammineq ujarlerniarnersut paasinarseriarpat angallatit nunat tamalaat imartaanut periarfissinneqassasut inassutigineqarpoq,

**Ammassassuarnik agguaassineq:**

Ammassassuartassiissutit kalaallit aalisariutaannut piumasaqaatinik naammassinnittunut naligiimmik agguaanneqassasut.

Ingerlatseqatigiiffinnut avaleraasartoortassiissutinik tunineqarsimasunut ammassassuartassiissutit salliutinneqassapput. Ingerlatseqatigiiffiit taakku akornanni ammassassuartassiissutit naligiimmik agguaanneqassapput. Ingerlatseqatigiiffiit toqqaannartumik ammassassuarnik aalisarusunngippata, ingerlatseqatigiiffinnut Nunatta kangiani avaleraasartuunik aalisarusuttunut pisassiissutit tunniunneqassasut. Pisassiissutinit saniatigut pisarineqarsinnaasut matussuserneqarsinnaassasut.

Ammassassuarnik pisassiissutit nunat tamalaat imartaanni aalisarneqarsinnaa**nngillat.**

**Agguaasseqqinneq**

Aalisarnerup ingerlanerani tamanna naapertuutissappat avaleraasartoortassiissutit ammassassuartassiissutillu agguaateqqinnissaannut Aalisarnermut, Piniarnermullu Naalakkersuisoq piginnaatinneqarpoq.

Ingerlatseqatigiiffiup pisassiissutaatini tamakkerlugit aalisarnissaanut 500 tonsit ataallugit sinnerisimalerpagit aatsaat agguaasseqqittoqassasoq. Taamaalisoqarnerani ingerlatseqatigiiffiit annertuumik pisassiissutinik sinneqartoorutillit pillugit pilertorluinnartumik tusarniaaneq nal. ak.-nik 24-inik piffissaliilluni ingerlanneqassasoq. Aalisarnerup ingerlanerani tamanna naapertuutissappat avaleraasartoortassiissutit ammassassuartassiissutillu agguaateqqinnissaannut Aalisarnermut, Piniarnermullu Naalakkersuisoq piginnaatinneqarpoq.

**Angissutsit oqimaassutsillu pillugit misiligutit**

Angissutsit oqimaassutsillu pillugit misiligutinik Pinngortitaleriffimmi katersisoqassaaq, taamatuttaarlu dna-mik aqajarormiunillu misissuinissamut misiligutissatut atugassanik aalisakkanik aalajangersimasumik amerlassusilinnik Pinngortitaleriffimmut nassiussisoqassalluni. Taakkununnga atatillugu piumasaqaatit allat annertunerusullu kingusinnerusukkut aalajangerneqarsinnaassapput. Piumasaqaatit tamakku maannamut ukiuni tamani atuunnikuupput, Kalaallit Nunaannilu avaleraasartuut siaruaasimanerannut paasissutissanik iluatsinnarluinnartunik ilapittuutaanikuullutik.

1. Piujuartitsineq siunertaralugu aalisarnerup teknikikkut iluarsartuussivigineqarnera pillugu Namminersorlutik Oqartussat nalunaarutaat nr. 4, 30. marts 2017-imeersumi § 2 imm 2 naapertorlugu Tunu nassuiaatigineqarpoq. [↑](#footnote-ref-1)